open-index/open-wikipedia-markdown huggingface dataset:
Samsung Galaxy A5 (2017)

**Samsung Galaxy A5 (2017)** on Samsungin tammikuussa 2017 julkaisema älypuhelin.

## Tekniset tiedot

### Muotoilu
#### Näyttö
Samsung Galaxy A5 (2017) -älypuhelimessa on 5,2-tuumainen täysteräväpiirtonäyttö. Näyttö on Corning Gorilla Glass -lasia.

#### Paino ja mitat
Laite painaa 159 grammaa ja sen mitat ovat 146,1 x 71,4 x 7,9 millimetriä.

### Fyysiset osat
#### Järjestelmäpiiri
Laitteesta löytyy Samsungin Exynos 7 Octa 7880 -järjestelmäpiiri, jossa grafiikkapiirinä toimii Mali-T830 MP3.

#### Muisti
Laitteessa on 3 gigatavua RAM-muistia ja 32 gigatavua sisäistä muistia. Lisäksi tallennustilaa voidaan laajentaa enintään 256 gigatavun microSD-kortilla.

#### Akku
Akun kapasiteetti on 3 000 milliampeerituntia tässä laitteessa.

#### Kamerat
Takakameran tarkkuus on 16 megapikseliä. Etukameran tarkkuus on 16 megapikseliä.

Videokuvaus voidaan tehdä 1080p (täysteräväpiirto) -resoluutiolla 30 fps.

### Ohjelmisto
Julkaisuhetkellä laitteessa oli esiasennettuna Android 6.0 "Marshmallow". Laite on päivitettävissä Android 8.0 "Oreo" -versioon.

## Lähteet

* Phonearena: Samsung Galaxy A5 (2017)
Facebook F8

**Facebook F8** on Facebookin vuosittain järjestämä konferenssi, joka järjestettiin ensimmäisen kerran vuonna 2007. Tapahtumassa esitellään kehittäjille ja lehdistölle Facebookin uusia tuotteita ja suunnitelmia. F8 järjestettiin vuosina 2007–2008, 2010–2011 sekä 2014–2015 San Franciscossa ja vuonna 2016 San Joséssa.

## Aiheesta muualla

* Verkkosivut
Jugoslavian dinaari

**Jugoslavian dinaari** (kyrill. динар) oli Jugoslavian kuningaskunnan, Jugoslavian sosialistisen liittotasavallan ja Jugoslavian liittotasavallan käyttämä valuutta.

Vuodesta 1995 Jugoslavian dinaarin kurssi sidottiin Saksan markkaan. Yhden markan arvoksi tuli 3,3 dinaaria.

## Lähteet
Garjainia

**Garjainia** on sukupuuttoon kuollut arkosaureille sukua oleva matelijasuku varhaistriaskaudelta (Olenjok-vaiheelta), Venäjältä ja Etelä-Afrikasta. Eläimen ruumiin pituus vaihteli 1,5 ja 1,8 metrin välillä. Sen on arveltu olleen läheistä sukua etelä-afrikkalaiselle *[[Erythrosuchus|Erythrosuchukselle]]*.

*Garjainian* kuvasi alun perin neuvostoliittolainen tutkija V.G. Ochev, joka luokitteli sen omaan heimoonsa **Garjainidae**. Toinen neuvostoliittolainen tutkija, Tatarinov, kuitenkin päätteli että suvut *Erytrosuchus* ja *Garjainia* olisivat yksi ja sama suku. Siitä lähtien kun *Garjainiaa* on pidetty erillisenä sukuna, se on muodostanut osan heimosta Erythrosuchidae. Lisäksi eläimellä oli monia primitiivisiä piirteitä, mikä viittaa siihen, että se oli siirtymä heimon Proterosuchidae (eläimet joita pidetään *[[Chasmatosuchus]]in* kantamuotoina) ja Erythrosuchidaen välillä.

## Lähteet
* Gower, D.J., Ochev, V.G. *The Age of Dinosaurs in Russia and Mongolia*, s. 145-147. (Kirja Googlen teoshaussa). 
* Ochev, V.G. *Materials to the Tetrapod History at the Paleozoic-Mesozoic Boundary*. 2004. (http://www.sgu.ru/institutes/geology/docs/Ochev_2004.pdf). 
* Robert L. Carroll. *Paläontologie und Evolution der Wirbeltiere*. Thieme, Stuttgart (1993),  
* Martin Sander. *Reptilien*. Enke, Stuttgart (1994),  
* Michael J. Benton, James M. Clark. *Archosaur phylogeny and the relationships of the Crocodylia*. PDF 
* David Gover. *The tarsus of erythrosuchid archosaurs, and implications for early diapsid phylogeny*. *Zoological Journal of the Linnean Society*, 1996, 116: 347–375. PDF 
*  

## Aiheesta muualla
* http://www.larryfelder.com/frame_gallery_16.htm .
* Mikko's Phylogeny Archive Erythrosuchidae 
* Palaeos.com
Uurrekorvakärsäkäs

**Uurrekorvakärsäkäs** (*Otiorhynchus sulcatus*) on korvakärsäkkäiden (*Otiorhynchus*) sukuun kuuluva kovakuoriainen. Aikuinen uurrekorvakärsäkäs on lentokyvytön ja kooltaan 7,5–10&nbsp;mm, kiiltävänmusta, peitinsiivissä on selvästi havaittavia kellertäviä suomulaikkuja toisin kuin tavallisimmilla muilla korvakärsäkäkkäillä. Uurrekorvakärsäkkäällä on pitkät, polvekkaat tuntosarvet sekä pitkä kärsä. 
Uurrekorvakärsäkkään toukka on kooltaan 8–10&nbsp;mm, väriltään kellanvalkea ja pää on ruskea. Uurrekorvakärsäkäs on eurooppalainen laji ja yksi pahimmista ruusun ja mansikan tuholaisista. Suomessa laji löydettiin vuonna 1957.

Uurrekorvakärsäkäs vioittaa toukkavaiheessa kasvia katkoen juuria ja kalvavaen juurien pintasolukkoa. Tämä aiheuttaa juurten kuihtumisen, jonka seurauksena koko kasvi ajan mittaan kuihtuu. Aikuiset uurrekorvakärsäkkäät syövät lehtiä, nakertaen lehtiin pyöreäreunaisia koloja.

Kasvihuoneissa uurrekorvakärsäkkäällä on merkitystä myös syklaamin, begonian, esikon, suppilokukan, orkideoiden ja alppiruusun tuholaisena. Avomaalla uurrekorvakärsäkkäät voivat mansikan lisäksi vahingoittaa myös muita marjakasveja kuten vadelmaa ja pensasmustikkaa.

Korvakärsäkkäiden lisääntyminen on partenogeneettista, joten lajilla ei esiinny lainkaan koiraita. Naaras elää noin 2–3 vuotta ja munii noin 500 munaa.

Pikkukorvakärsäkästä voidaan biologisesti torjua levittämällä Heterorhabdites ja Steinernema sukujen (esim. Steinernema kraussei, Heterorhabditis megidis) loisankeroisia juuristoalueelle keväällä maan lämmettyä ja elokuussa. Niiden toimivuus perustuu siihen, että ne vapauttavat isäntäeliöön mukanaan kantamiansa, lisääntymiseen erikoistuneita bakteereita, jotka hajottavat toukan kudosta tappaen sen parissa päivässä. Kemiallisessa torjunnassa tehoaineina voidaan käyttää atsinfossimetyylia ja lambda-syhalotriinia sisältäviä torjunta-aineita.

## Aiheesta muualla
*Laji.fi: Uurrekorvakärsäkäs (''Otiorhynchus sulcatus'')
*Vieraslajit: Uurrekorvakärsäkäs (''Otiorhynchus sulcatus'')
*Kasper: Uurrekorvakärsäkäs (''Otiorhynchus sulcatus'')
*Netsor: Mansikan tuholaiset, Uurrekorvakärsäkäs (''Otiorhynchus sulcatus'') 
*ITIS: Otiorhynchus sulcatus  
*Centre for Agriculture and Biosciences International (CABI), Invasive Species Compendium: Otiorhynchus sulcatus (vine weevil) 
*Pherobase: Semiochemicals of Otiorhynchus sulcatus, the Black vine weevil 
*Forest Pest Insects in North America: Black vine weevil (''Otiorhynchus sulcatus'')
Line (pikaviestin)

**Line** (tyyliteltynä **LINE**) on korealainen pikaviestintäohjelma, joka on suosittu erityisesti Japanissa. Sen kautta voi soittaa ääni- ja videopuheluita sekä lähettää tekstimuotoisia viestejä.

Sovellus ylitti 600 miljoonaa käyttäjää vuonna 2015. Lähes 90 prosenttia Japanin aikusväestöstä käyttää Lineä ja sen neljä keskeistä markkina-aluetta ovat Indonesia, Japani, Taiwan ja Thaimaa.

## Lähteet

## Aiheesta muualla
* Verkkosivut
Marie-Galante

**Marie Galante** on yksi Guadeloupen seitsemästä asutusta saaresta. Se sijaitsee noin 25 km kaakkoon Grande-Terrestä. Se on pyöreähkö, korallista ja kalkkikivestä muodostuva saari jonka halkaisija on noin 16 km.

Saari on saanut nimensä yhden Kristoffer Kolumbuksen laivan mukaan. Kolumbus nimesi sen marraskuussa 1493.

Saarella on kaksi kaupunkia, Grand Bourg, jonne kulkee lautta Pointe-à-Pitrestä, ja Capesterre. Siellä on viljelty sokeria ja tuotettu siitä rommia. Sokerin käsittelyä varten oli tuulimyllyjä.

## Lähteet

## Aiheesta muualla
Anne-Marie (kuningatar)

**Anne-Marie** (Anne-Marie Dagmar Ingrid, s. 30. elokuuta 1946 Amalienborgin linna, Kööpenhamina) on Kreikan entinen kuningatar (1964–1973), Tanskan prinsessa ja kuningatar Margareeta II:n sekä prinsessa Benedikten sisar. Hän on Tanskan kuninkaan Fredrik IX:n ja kuningatar Ingridin kolmesta tyttärestä nuorin.

Hän meni naimisiin 18. syyskuuta 1964 Ateenassa Kreikan kuningas Konstantin II:n kanssa. Heillä on viisi lasta:
* Prinsessa Alexia, s. 10. heinäkuuta 1965
* Kruununprinssi Pavlos, s. 20. toukokuuta 1967
* Prinssi Nikolaos, s. 1.lokakuuta 1969
* Prinsessa Theodora, s. 9. kesäkuuta 1983
* Prinssi Philippos, s. 26. huhtikuuta 1986

Kuningasperhe lähti maanpakoon joulukuussa 1967. Anne-Marie sai vallankaappausten, vastavallankaappausyritysten ja nopeiden muuttojen aikana keskenmenon. Perhe asui ensin Roomassa ja vuodesta 1974 Englannissa. He vierailivat Kreikassa lyhyesti kuningatar Frederikan hautajaisissa 1983, yksityisesti 1993 ja säännöllisemmin vuodesta 2003.

Vuonna 2013 Konstantin II ja Anne-Marie asettuivat pysyvästi Kreikkaan. Konstantin kuoli vuonna 2023, ja Anne-Marie asuu edelleen Kreikassa. Entinen kuningatar ei joulukuussa 2024 hakenut Kreikan kansalaisuutensa palautusta toisin kuin hänen lapsensa ja lapsenlapsensa. Anne-Marie sanoi tuolloin, ettei ole kiinnostunut kansalaisuuden hakemisesta.

## Kunnianosoituksia

*  Elefanttiritarikunnan ritari (Tanska)
*  Kuningatar Margareetan ja prinssi Henrikin hopeahääpäivän muistomitali (Tanska)
*  Frederik IX:n syntymän satavuotisjuhlamitali (Tanska)
*  Kristian X:n syntymän stavuotisjuhlamitali (Tanska)
*  Kuningatar Ingridin muistomitali (Tanska)
*  Kuningatar Margareetan kultariemujuhlan muistomitali (Tanska)
*  Prinssi Henrikin muistomitali (Tanska)

## Lähteet

## Aiheesta muualla
Benedikte (Tanskan prinsessa)

**Prinsessa Benedikte** (*Benedikte Astrid Ingeborg Ingrid*) s. 29. huhtikuuta 1944 Amalienborgin linna, Kööpenhamina, on Tanskan ja Sayn-Wittgenstein-Berleburgin prinsessa ja kuningatar Margareeta II:n sekä Kreikan kuningatar Anne-Marien sisar. Hän on Tanskan kuninkaan Fredrik IX:n ja kuningatar Ingridin kolmesta tyttärestä keskimmäinen.

Hän oli sisaruksista eniten julkisuudessa.  Lehdistö kutsui häntä aikoinaan nimikkeellä *ratsastajaprinsessa*.

Hän meni naimisiin 3. helmikuuta 1968 Christiansborgin linnankappelissa Kööpenhaminassa Prinssi Richard zu Sayn-Wittgenstein-Berleburgin (1934-2017) kanssa. Heillä on kolme lasta:
* Prinssi Gustav zu Sayn-Wittgenstein-Berleburg, s. 12. tammikuuta 1969
* Prinsessa Alexandra zu Sayn-Wittgenstein-Berleburg, kreivitär von Pfeil und Klein-Ellguth, s. 20. marraskuuta 1970
* Prinsessa Nathalie zu Sayn-Wittgenstein-Berleburg, s. 2. toukokuuta 1975

## Lähteet
Samsung Galaxy A8 (2016)

**Samsung Galaxy A8 (2016)** on Samsungin lokakuussa 2016 julkaisema älypuhelin.

## Tekniset tiedot

### Muotoilu
#### Näyttö
Samsung Galaxy A8 (2016) -älypuhelimessa on 5,7-tuumainen täysteräväpiirtonäyttö. Näyttö on Corning Gorilla Glass 4 -lasia.

#### Paino ja mitat
Laite painaa 182 grammaa ja sen mitat ovat 156,6 x 76,8 x 7,2 millimetriä.

### Fyysiset osat
#### Järjestelmäpiiri
Laitteesta löytyy Samsungin Exynos 7 Octa 7420 -järjestelmäpiiri, jossa grafiikkapiirinä toimii Mali-T760 MP8.

#### Muisti
Laitteessa on 3 gigatavua RAM-muistia ja 32 gigatavua sisäistä muistia. Lisäksi tallennustilaa voidaan laajentaa enintään 256 gigatavun microSD-kortilla.

#### Akku
Akun kapasiteetti on 3 300 milliampeerituntia tässä laitteessa.

#### Kamerat
Takakameran tarkkuus on 16 megapikseliä. Etukameran tarkkuus on 8 megapikseliä.

Videokuvaus voidaan tehdä 1080p (täysteräväpiirto) -resoluutiolla 30 fps.

### Ohjelmisto
Julkaisuhetkellä laitteessa oli esiasennettuna Android 6.0 "Marshmallow".

## Lähteet

* Phonearena: Samsung Galaxy A8 (2016)
VFW-Fokker 614

**VFW-Fokker 614** on saksalaisvalmisteinen lyhyen matkan suihkumoottorikäyttöinen kevyehkö liikennelentokone. Siinä on paikkoja 44 matkustajalle. Konetyypin pääkäyttäjistä merkittävimpiä on kuitenkin ollut Bundeswehr, eli Länsi-Saksan ilmavoimat. Koneen moottorit (2 kpl) on valmistanut Rolls-Royce. Moottorien sijoitus on erittäin harvinainen, sillä ne olivat pystyripustimissa siipirakenteen päällä. Muutoin koneen konstruktio on hyvin tavanomainen.

## Tekniset tiedot

## Lähteet

## Aiheesta muualla
* Satukustannus 193: *Valokeilassa - Ilmailu*, s. 24 (siluetti/kaaviokuva + piirroskuvitus)
HMS Triton (N15)

**HMS Triton** (viirinumerot 15T ja N15) oli Britannian kuninkaallisen laivaston vuonna 1938 vesillelaskettu T-luokan sukellusvene, joka tuhoutui 18. joulukuuta 1940 toisessa maailmansodassa.

## Valmistus

Alus tilattiin 23. maaliskuuta 1936 Vickers Armstrongilta Barrow-in-Furnessista, missä köli laskettiin 28. elokuuta 1936. Alus laskettiin vesille 5. lokakuuta 1937 ja otettiin palvelukseen 9. marraskuuta 1938.

## Palvelus
Alus määrättiin 2. sukellusvenelaivueeseen. Se lähti 2. syyskuuta 1939 Portsmouthista Dundeehen saattajanaan *[[HMS Sardonyx]]*. Hastingsin edustalla *[[HMS Beagle (H30)|HMS Beagle]]* vapautti *Sardonyxin* saattotehtävästä jatkaen *Tritonin* saattamista. Seuraavana päivänä Humberin majakkalaivan kohdalta sukellusvene jatkoi matkaansa yksin. Se saapui Dundeehen 4. syyskuuta kiinnittyen laituriin *[[HMS Oxley]]n* viereen.

Ensimmäiselle partiomatkalleen alus lähti 5. syyskuuta Dundeesta Norjan lounaisrannikolle Stavangerin alueelle. Se upotti 10. syyskuuta *Oxleyn*, joka ei vastannut tunnistusviestiin. Uponneesta sukellusveneestä pelastui vain kaksi miestä. *Triton* palasi Rosythiin 22. syyskuuta ja jatkoi matkaansa Dundeehen, jonne alus saapui 24. syyskuuta.

Toiselle partiomatkalleen alus lähti 6. lokakuuta Norjan etelärannikolle Kristiansandin ja Stavangerin välille. Se palasi 24. lokakuuta Rosythiin. Alus lähti 6. marraskuuta kolmannelle matkalleen Skagerrakin alueelle. Ennen partiointialueelle siirtymistä alus harjoitteli *[[HMS Grimsby (U16)|HMS Grimsbyn]]* kanssa. Se palasi 21. marraskuuta Rosythiin. Neljännelle matkalleen alus lähti 4. joulukuuta jälleen Norjan lounaisrannikolle lähelle Stavangeria, mistä se palasi 19. joulukuuta Rosythiin.

Alus siirrettiin 20. joulukuuta huollettavaksi Rosythin telakalle, mistä se vapautui jouluaattona.
Alus laukaisi 10. huhtikuuta Saksan aloittaessa operaatio Weserübungin Saksan laivaston saattueeseen kuusi torpedoa, joista kolme osui maaliin upottaen *Friedenaun*, *Wigbertin* ja *V1507:n* (ex-*RAU VI*). Uppoamisten seurauksena noin 900 saksalaissotilasta sai surmansa. Kuukautta myöhemmin alus upotti jälleen kuljetusaluksen Norjan rannikolla.

Syyskuussa 1940 alus siirrettiin Välimerelle päällikkönään luutnantti E. F. Pizey. Aleksandriaan sijoitettu alus partioi Välimerellä ja upotti lokakuussa Genovan edustalla rahtialuksen. Alus tulitti kansitykillä Vadoa ja Savonaa.

Alus lähti 28. marraskuuta partiomatkalle Otrantonsalmeen päällikkönään komentajakapteeni G. C. I. St. B. S. Watkins eikä koskaan palannut. Sen uskotaan hyökänneen 6. joulukuuta italialaisen rahtialuksen *Olimpian* ja sen saattajien kimppuun Durazzon edustalla. Aluksen tuhoutuminen voi johtua joko miinaan osumisesta tai sitten saattajana toimineen torpedovene *[[RN Clio]]n* onnistuneesta syvyyspommi-iskusta.

## Päälliköt
Aluksen päällikköinä olivat:
*Hugh Patrick de Crecy Steel 7. kesäkuuta 1938 - 25. marraskuuta 1939
*Edward Fowle Pizey 25. marraskuuta 1939 - 19. elokuuta 1940
*Guy Claud Ian St. Barbe Slade Watkins 19. elokuuta - 18. joulukuuta 1940

## Lähteet

*
*

### Viitteet
Ozoir-la-Ferrière

**Ozoir-la-Ferrière** on Ranskan kunta Seine-et-Marnen departementissa Île-de-Francen hallintoalueella. Se sijaitsee Pariisin kaupunkialueella 25,6 kilometriä kaakkoon keskustasta. INSEE:n vuoden 2014 väestönlaskennan mukaan Ozoir-la-Ferrièrissa oli 20 196 asukasta. Vuonna 2026 väestöstä noin 15 prosenttia oli ulkomaalaisia.

## Historia

Ranskan suuren vallankumouksen aikana *Ozoir-la-Ferrière* muutettiin väliaikaisesti muotoon *Ozoir-la-Raison* (*raison* ).

## Lähteet
Institut national de la statistique et des études économiques

**Institut national de la statistique et des études économiques**, lyhennettynä **Insee**, on Ranskan kansallinen tilastokeskus. Se kerää ja julkaisee tietoa Ranskan taloudesta ja ihmisistä ja suorittaa määräajoin väestönlaskentaa Ranskan asukkaista. Insee on Eurostatin haara ja sen päämaja sijaitsee Pariisissa. Se perustettiin vuonna 1946 Vichyn hallinnon kansallisen tilastopalvelun (SNS) seuraajaksi.

## Lähteet

## Aiheesta muualla
Pitkäpääsara

**Pitkäpääsara** (*Carex elongata*) on sarakasvien (Cyperaceae) heimoon, sarojen (*Carex*) sukuun kuuluva kasvilaji. Suomenkielisen nimensä perusteella sitä ei tule sekoittaa pitkäsaraan eli vihersojosaraan (*Carex divulsa* ssp. *leersii*), jota kasvaa Pohjoismaissa, muttei Suomessa. Pitkäpääsara on kuitenkin kasvutapansa, lehtiensä, teräväsärmäisten varsiensa ja vaaleanruskeiden tähkiensä perusteella ulkonäöltään melko lailla omannäköisensä saralaji.

Pitkäpääsara on kasvutavaltaan tiiviisti mätästävä ja sen varret sojottavat mättäistä ulospäin. Varret ovat terävän kolmisärmäisiä, karkeita ja kasvavat noin puolimetrisiksi. Lehdet ovat sileitä, vaaleanvihreitä sekä useimmiten varsien pituisia. Lehtien tyvitupet ovat harmaankeltaisia.

Pitkäpääsara on yhtäläistähkäinen sara, ja sen kukinnossa on kymmenkunta tähkää melko harvassa. Koko tähkistö on noin 6 cm pitkä ja tähkät ovat noin 1 cm pituisia ja tiheäkukkaisia. Hedekukat ovat tähkien alaosissa ja emikukat tähkien yläosissa. Emikukissa on kaksi luottia. Tähkäsuomut ovat vaaleanruskeita, kalvolaitaisia ja pullakoita lyhyempiä. Pullakot ovat puolestaan kellanruskeita, soikeita, vahvasuonisia sekä kaartuvia.

Pitkäpääsara kasvaa ravinteikkailla ja kosteilla tai usein melko märilläkin paikoilla leppäkorvissa, lähteiköissä ja rannoilla. Pitkäpääsara on kasvupaikoillaan melko yleinen ja Suomessa sitä tavataan Etelä- ja Keski-Suomessa suunnilleen Kajaanin korkeudelle asti, joskin Pohjanmaalla niukemmin.

Ruotsissa pitkäpääsara on löydetty ensimmäisen kerran Uppsalasta vuonna 1745.

## Lähteet

## Aiheesta muualla
* Laji.fi: Pitkäpääsara (''Carex elongata'')
* Kasviatlas 2018: Pitkäpääsaran (''Carex elongata'') levinneisyys Suomessa
* Luopioisten kasvisto: Pitkäpääsara (''Carex elongata'')
* Global Biodiversity Information Facility (GBIF): ''Carex elongata''
It Follows

**It Follows** on vuonna 2014 ensi-iltansa saanut yhdysvaltalainen kauhuelokuva, jonka on käsikirjoittanut ja ohjannut David Robert Mitchell. 

*It Follows* sai ensi-iltansa Cannesin elokuvajuhlilla 17. toukokuuta 2014, ja teatteriensi-iltansa Yhdysvalloissa 13. maaliskuuta 2015. Maailmanlaajuisesti *It Follows* keräsi 23,3 miljoonaa dollaria.

## Juoni

Jay (Maika Monroe) on detroitilainen opiskelija, joka on elokuvan alussa treffeillä uuden poikaystävänsä Hughin kanssa. Elokuvateatterissa Hugh osoittaa erästä tyttöä, mutta Jay sanoo ettei näe ketään. Hugh on silminnähden pelästynyt ja he lähtevät teatterista kesken kaiken. Kun he seuraavan kerran tapaavat, he harrastavat seksiä Hughin autossa. Tämän jälkeen Hugh yllättäen huumaa Jayn ja sitoo hänet pyörätuoliin. Kun Jay herää, Hugh selittää hänelle että "se" alkaa pian seurata häntä. Vain Jay voi nähdä sen, ja se voi ottaa kenen tahansa ihmisen hahmon. "Se" tietää aina Jayn olinpaikan, ja lähestyy häntä aina kävelyvauhdilla. Jos "se" tavoittaa Jayn, Jay kuolee, ja "se" palaa seuraamaan edellistä uhriaan, Hughia. "Siitä" voi päästä eroon ainoastaan harrastamalla seksiä jonkun uuden henkilön kanssa, jolloin "se" alkaa seurata tätä henkilöä.

## Näyttelijät

## Vastaanotto
*It Follows* oli ilmestyessään arvostelumenestys. Rotten Tomatoes -elokuvasivuston mukaan 95 prosenttia kriitikoista on antanut sille myönteisen arvion, ja sivstolla elokuvaa kehutaan omaperäiseksi, älykkääksi ja ennen kaikkea pelottavaksi moderniksi kauhuelokuvaksi, joka toimii monella tasolla. Helsingin Sanomien kriitikko Juho Typpö kritisoi *It Followsin* kestoa ja tarinan epäloogisuuksia, mutta kehui elokuvan uhkaavaa tunnelmaa, jota tehostavat 80-lukulainen, erityisesti elokuvaohjaaja John Carpenterin elokuville kumartava syntetisaattorimusiikki sekä hitaat kamera-ajot.

Monet kriitikot ovat rinnastaneet elokuvan teeman seksin välityksellä leviävästä kirouksesta HI-virukseen , AIDSiin ja muihin seksitauteihin. The Guardianin Peter Bradshaw pohti elokuvan kauhun olevan siksi niin onnistunutta, koska se pureutuu syvälle ihmisen perimmäisiin pelkoihin seksiin ja läheisyyteen liittyen.  

## Lähteet

## Aiheesta muualla
*
Kyberturvallisuuskeskus

**Kyberturvallisuuskeskus** () on Liikenne- ja viestintäviraston alainen viranomainen, jonka toiminta alkoi 1. tammikuuta 2014. Sen vastuulle siirtyivät kaikki CERT-toiminnot. Vuoden 2018 loppuun saakka Kyberturvallisuuskeskus toimi Viestintäviraston alaisuudessa.

Keskus perustettiin osana Suomen valtion ensimmäistä kyberturvallisuusstrategiaa, joka hyväksyttiin valtioneuvoston yleisistunnossa 24. tammikuuta 2013.

Teleyritykset ja Kyberturvallisuuskeskus valvovat verkkoa haittaohjelmien ja haitallisen liikenteen aiheuttajien poistamiseksi. Sähköisen viestinnän palveluista annetun lain nojalla teleyrityksillä on velvollisuus huolehtia palvelujen tietoturvasta ja oikeus ryhtyä välttämättömiin toimenpiteisiin, kun haittaohjelmia havaitaan. Tarvittaessa ne rajoittavat tai estävät asiakkaansa liikennettä ja antavat opastusta. Suomi on muun muassa tämän johdosta yksi maailman puhtaimmista tietoliikenneympäristöistä.

## Katso myös
* Kyberturvallisuus
* Euroopan unionin kyberturvallisuusvirasto (ENISA)
* Naton kyberpuolustuksen osaamiskeskus (CCDCOE)

## Lähteet

## Aiheesta muualla
* Kyberturvallisuuskeskuksen verkkosivut
Kenji Midori

**Kenji Midori** (, s. 18. huhtikuuta 1962 Amami Ōshima) on japanilainen karateka. Hän voitti aktiiviurallaan World Openin 1991 ja Japanin kevytsarjan mestaruuden kolmesti. Midori oli yksi Kyokushin karaten perustajan Masutatsu Oyaman oppilaista. Sittemmin 2001 Midorista tuli WKO ShinKyokushinin puheenjohtaja.

## Karate
Midori kilpaili ensimmäisen kerran 1980-luvulla saavuttaen muun muassa neljännen sijan Chiban Kyokushin turnauksessa ja kolmannen sijan Nishinippon turnauksessa. Isompiin turnauksiin hän otti osaa 1984, jolloin hän sijoittui kahdeksanneksi Japanin mestaruuskilpailujen kevytsarjassa. Midori saavutti viidennen sijan Japanin mestaruuskilpailuissa avoimessa sarjassa 1985. Samana vuonna hän osallistui historian toisiin painoluokallisiin Japanin mestaruuskilpailuihin ja voitti kevytsarjan mestaruuden Hiroyuki Miakea vastaan käydyssä loppuottelussa.

1987 Midori kilpaili ensimmäistä kertaa World Openissa, jossa hänen kilpailu päättyi kuudentoista parhaan joukkoon hävittyään brittiläiselle Michael Thompsonille. Samana vuonna Midori otti toisen Japanin kevytsarjan mestaruuden voittamalla toistamiseen loppuottelussa Hiroyuki Miaken.

Vuosi World Openin jälkeen Midori matkasi Sveitsiin 1988, jossa hän otti osaa Sursee Cupiin. Hän eteni avoimessa painoluokassa käydyssä turnauksessa aina loppuotteluun saakka, jossa Midori hävisi Andy Hugille.

Seuraavan kerran Midori saavutti menestystä 1990, kun hän voitti kolmannen kevytsarjan mestaruuden tällä kertaa Kensaku Yamamotoa vastaan. Midori kilpaili myös Japanin avoimessa mestaruuskilpailussa ja sijoittui toiseksi hävittyään loppuottelussa Akira Masudalle.

1991 Midori otti toista kertaa osaa World Openiin, jossa hän saavutti tällä kertaa maailmanmestaruuden. Midori kohtasi loppuottelussa maamiehensä Akira Masudan, jota vastaan hän oli otellut edellisvuonna Japanin mestaruuskilpailuissa. Tälläkin kertaa Midori voitti Masudan.

## Kilpauran jälkeen
Kyokushinin perustajan Oyaman kuoltua liitto hajosi aluksi kolmeen osaan. Yksi niistä oli World Karate Organization Shinkyokushinkai, jota johti aluksi Yukio Nishida. Hänen erottua tehtävistään WKO:n puheenjohtajana olivat vielä Keiji Sanpei ja Yasuhiro Shichinohe, jonka jälkeen 2001 Midori nimitettiin virkaan. Midori nimesi liiton virallisesti WKO Shinkyokushinkai vuonna 2003.

2010-luvulla Midori on pyrkinyt tuomaan täysikontakti karaten Olympialajiksi. Olympiakomitea hyväksyi elokuussa 2016 pisteottelulla käytävän karaten näytösotteluksi 2020 Olympiakisoihin, mutta ei täysikontakti karatea.

## Lähteet
Naisten luominen

**Naisten luominen** on Karibian alkuperäiskansan tainojen myytti. Ensimmäiset ihmiset olivat miehiä. Eräänä sateisena päivänä miehet saapuivat kalastamasta ja näkivät outoja olentoja putoilemassa puista. Miehet ymmärsivät, että ne olisivat tärkeitä heille. He vangitsivat tulevat naiset ja sitoivat heihin tikkoja (inrir). Tikat erehtyivät luulemaan heitä puiksi ja hakkasivat heihin reiät, sukupuolielimet.

## Katso myös
* Yaya

## Lähteet
*Philip Wilkinson: Myytit & legendat. Readme.fi, 2009. Sivu 307. Suomentaja Veli-Pekka Ketola
Yaya

**Yaya** on Hispaniolan saaren taino-kansan ylijumala. Tarun mukaan Yayan poika kapinoi isäänsä vastaan, joten Yaya surmasi hänet. Poikansa luut jumala sulki valtavaan kurpitsaan ja ripusti sen roikkumaan talonsa kattoon. Parin päivän kuluttua Yaya vilkaisi kurpitsan sisälle ja havaitsi, että luut olivat muuttuneet vedessä uiskenteleviksi kaloiksi. Yayan vaimo kypsensi osan kaloista. Ruoka maistui. Eräänä päivänä kurpitsa halkesi ja vesi tippui maahan. Näin syntyi Karibian saaria ympäröivä meri.

Aikanaan ensimmäiset ihmiset, tainot, ryömivät esiin Caonaossa sijaitsevasta luolasta (Ceibajagua) ja oppivat kalastamaan. Aurinko pyydysti osan ihmisistä kiinni ja muutti heidät puiksi, koska nämä palasivat kotiin vasta aamunkoitteessa. Mies, joka vartioi luolaa, muuttui auringonpaisteen vaikutuksesta kiveksi. Tämän nähtyään toinen mies heräsi jo ennen auringonnousua toivoen ehtivänsä vielä kalastaa, mutta hänkin myöhästyi, ja aurinko muutti miehen linnuksi. Loput ihmiset veneilivät tutkimaan muita saaria ja alkoivat viljellä maata. Seuraavalla aikakaudella luotiin naiset. Kaikki oli hyvin kunnes eurooppalaiset saapuivat. He kohtelivat tainoja julmasti ja taudit tappoivat suurimman osan kansasta.

## Lähteet
* Philip Wilkinson: Myytit & legendat. Readme.fi, 2009. Sivu 306. Suomentaja Veli-Pekka Ketola
Access All Arenas

**Access All Arenas** on ranskalaisen elektronisen musiikin duon Justicen toinen livealbumi, joka julkaistiin 7. toukokuuta 2013. Albumi nauhoitettiin Nîmesin areenalla 19. heinäkuuta 2012.

## Kappaleet

## Arvostelut
* AllMusic: 
* Consequence of Sound: C–
* Pitchfork: 7.8/10

## Lähteet
Sandefjordin lentoasema

**Sandefjordin lentoasema, Torp** ()  on kansainvälinen lentoasema Sandefjordin koillispuolella Lounais-Norjassa.

## Lentoyhtiöt ja kohteet

Seuraavat lentoyhtiöt liikennöivät lentoja Sandefjordista:

* KLM: Amsterdam
* Norwegian Air Shuttle: Alicante, Gran Canaria, Málaga, Palma de Mallorca
* Ryanair:
* Widerøe: Bergen, Kööpenhamina, Stavanger, Trondheim; kausittainen: Tromssa, Harstad/Narvik
* Wizz Air: Bukarest, Gdańsk, Katowice, Lublin, Olsztyn, Poznań, Riika, Skopje, Szczecin, Vilna, Varsova, Wrocław

## Lähteet
Ducati 851

**Ducati 851** on Ducatin valmistama moottoripyörämalli. Sitä valmistettiin vuosina 1987–1991. Alun perin pyörä piti nimetä 850 malliksi, mutta Ducatin teknisen johtajan Gianluigi Mengolin ehdotuksesta se vaihdettiin 851 malliksi vältyäkseen samankaltaisuudesta Fiat 850 kanssa.

Raymond Roche voitti Superbiken maailmanmestaruussarjan mestaruuden 851:llä kaudella 1990. Se oli Ducatin ensimmäinen kuljettajien mestaruus Superbikessa.

## Lähteet
Palawaninsarvinokka

**Palawaninsarvinokka** (*Anthracoceros marchei*) on sarvinokkien heimoon kuuluva lintu. Sitä tavataan Filippiineillä Palawanin saarella ja sen lähisaarilla.

## Levinneisyys ja elinympäristö
Laji on Palawanilla kotoperäinen. Sen  yleisyyttä on kuvattu jokseenkin yleiseksi tai harvinaisehkoksi ('uncommon') ja se on taantunut, Kanta pienenee edelleen. Sitä on havaittu kymmenestä paikasta, joista lähisaarilla sen pienet populaatiot ovat suhteellisen turvassa. Aikuisten yksilöiden määrä on alle 10&nbsp;000 mutta tarkempaa tietoa ei ole.

Sen elinympäristöä ovat etupäässä metsät, mutta pesintäajan ulkopuolella sitä tavataan myös mangrovekasvillisuuden keskellä vuorovesirajan yläpuolella. Se tarvitsee pesiäkseen todennäköisesti suuria puita. Pesimäaika on maaliskuusta heinäkuuhun, ja se munii kahdesta neljään munaa.

## Uhat
Sen uhkana ovat metsänhakkuu ja metsästys sekä ravinnoksi että huvimetsästyksenä. Sitä myös myydään lemmikiksi sekä paikallisesti että jossain määrin myös ulkomaille.

## Suojelutoimet
Palawanin saari on suojelualuetta, jossa metsästys on kielletty, joskin valvonta on hankalaa. Laji hyötyy alun perin filippiinienkakadulle laaditusta suojelusuunnitelmasta. Pesiä tarkkaillaan, ja pesinnästä kerätään tietoja. Puerto Princesan maanalaisen joen kansallispuistoon suunnitellaan liitettäväksi Kleopatran neulan vuoren loputkin metsät, joissa lajia tiedetään olevan. Kansallispuisto on Puerto Princesan kaupungin hoidossa.

## Lähteet

## Aiheesta muualla
* Birdlife.org
La Désirade

**La Désirade** on yksi Guadeloupen seitsemästä asutusta saaresta. Se sijaitsee noin 10 kilometriä itään Grande-Terrestä. Se on pitkänomainen, korallista ja kalkkikivestä muodostuva saari. Yli 200 vuoden ajan, vuoteen 1958 asti, se oli leprasiirtola. Saari on 11 km pitkä ja 2 km leveä. 

Saaren nimi tarkoittaa toivottua, ja sen antoi Kristoffer Kolumbus. Saari oli ensimmäinen pala maata, jonka Kolumbus näki toisella matkallaan vuonna 1493.

Vuoden 1999 laskennassa saarella oli 1620 asukasta, vuonna 2010 heitä arvioitiin olevan 1&nbsp;579. Useimmat asukkaat asuvat Beauséjourin kylässä, aikaisemmalta nimeltään Grande-Anse.
 
## Lähteet

## Aiheesta muualla

*Guadalupa Online  Matkailusivusto
Juho Laitinen

**Juho Laitinen** -nimisiä henkilöitä ovat:

* Juho Laitinen (1871–1946), suomalainen kunnallisneuvos ja nuorsuomalaisten kansanedustaja
* Juho Laitinen (s. 1986), suomalainen vapaaottelija
Somersara

**Somersara** (*Carex glareosa*) on sarakasvien (Cyperaceae) heimoon kuuluva kasvilaji. Se on matala ja kasvutavaltaan mätästävä saralaji. Somersara muistuttaa eniten riekonsaraa (*Carex lachenalii*), mutta sen varret ja lehdet ovat erilaisia. Somersaran varret ovat kaarelle taipuneita sekä usein melko maanmyötäisiä. Lehdet ovat harmaanvihreitä sekä hyvin kapeita ja ohuita, lankamaisia. Suorina ollessaan lehdet ovat varrenmittaisia, mutta ne voivat olla myös osin rullautuneina, jolloin ne ovat vartta lyhyempiä. Lehtitupet ovat tummanruskeita.

Somersara on yhtäläistähkäinen saralaji ja sen kukinto koostuu kahdesta tai kolmesta tiiviisti yhdessä olevasta tähkästä. Tähkät ovat pyöreitä ja ylimmän tähkän alaosassa on muutamia hedekukkia, kun loput ylimmästä tähkästä sekä alemmat tähkät ovat emikukallisia. Emikukat ovat kaksiluottisia. Tähkäsuomut ovat ruskeita, kalvolaitaisia, tylppäkärkisiä sekä vaaleanruskean keskisuonen omaavia. Pullakot ovat vihertäviä ja niissä on selvästi näkyvät suonet molemmin puolin. Somersara tuleentuu aikaisin, ja tämän myötä sitä voi olla vaikeaa havaita, sillä tuleentuessaan pullakot varisevat tähkistä maahan.

Somersara kasvaa kivisillä sekä soraisilla merenrannoilla ja on melko yleinen Pohjanlahden rannikoilla. Suomen puolella somersaraa kasvaa yleisimmin Selkämeren ja Perämeren rannikoilla sekä jonkin verran myös Suomenlahden rannikolla. Ruotsin puolella somersaraa kasvaa koko rannikolla, joskin laji on harvinainen etelässä, Gotlannin korkeudelta etelään päin. Suomessa somersara on silmälläpidettävä (NT) laji.

Somersara on löydetty Pohjanlahden rannalta Norlannista, Pohjois-Ruotsista 1700-luvun lopussa.

Somersaran tieteellisen nimen lajinimi (*glareosa*) tarkoittaa soralla kasvavaa, mikä viittaakin lajin kasvupaikkaan.

## Lähteet
* Den virtuella floran: http://linnaeus.nrm.se/flora/mono/cypera/carex/caregla.html 
* Lampinen, R. & Lahti, T., 2016, Kasviatlas 2015 – Helsingin yliopisto, Luonnontieteellinen keskusmuseo, Helsinki: http://koivu.luomus.fi/kasviatlas/maps.php?taxon=44052&year=2015

### Viitteet

## Aiheesta muualla
* 
*Pinkka, Lajintuntemuksen oppimisympäristö: Somersara (''Carex glareosa'')
*Laji.fi: Somersara (''Carex glareosa'')
*ITIS: ''Carex glareosa'' 
*United States Department of Agriculture (USDA): ''Carex glareosa'' 
*Flora of North America: ''Carex glareosa''
The Verge

**The Verge** on yhdysvaltalainen teknologiauutissivusto. Sen toimitus sijaitsee Manhattanilla, New Yorkissa. Sivusto julkaisee uutisia, tuotearvosteluita, podcasteja ja viihdesarjaa.
Chuichu

**Chuichu** on kaksipäinen lohikäärmeen kaltainen jumala, sateenkaari, inkojen mytologiassa. Inkat ymmärsivät jonkinlaisen yhteyden sateenkaaren ja auringon välillä, mutta eivät tienneet, kuinka sateenkaaren värit muodostuivat. He pitivät sateenkaarta auringon jumalan Intin viestinä. Chuichun ajateltiin tuovan elämää sateen ja auringon mukana maahan. Chuichun arveltiin liittävän inkojen kosmoksen kolme perusosaa, taivaan, maan pinnan ja maanalaisen valtakunnan toisiinsa.

## Lähteet
Rajalammi

**Rajalammi** voi tarkoittaa seuraavia:

* Rajalammi, lampi Janakkalassa
* Rajalammi, lampi Lopen Räyskälässä
* Rajalammi, järvi Orivedellä
* Rajalammi, lampi Tammelan Kaukolannummella
* Rajalammi, lampi Turpoonjoen alueella Tammelassa
* Rajalammi, lampi Tampereen Vattulassa
* Rajalammi, lampi Tampereen Vehokylässä
* Rajalammi, lampi Rautajoen valuma-alueella Sastamalassa
* Kiialan Rajalammi, lampi Janakkalassa
Gondo-Mondoro

**Gondo-Mondoro** on luonnonalue Malin keskiosassa. Se sijaitsee Moptin alueen kaakkoisosassa Burkina Fason rajalla. Alue käsittää Gondo-Sénon tasangon ja Gourman lounaisnurkan.

Gondo-Mondoro on laaja hiekkatasanko, joka rajoittuu lännessä Dogonin ylänköön ja pohjoisessa Gandamia- ja Homborivuoriin. Seutu kuuluu Sahelin vyöhykkeeseen. Vuotuinen sademäärä on 300–600 millimetriä. Kasvillisuus on etupäässä ruoho- ja pensassavannia tai aroa. Ainoa pysyvä vesistö on Mustan-Voltan sivujoki Sourou.

Alue jakautuu neljään vyöhykkeeseen. Pohjoisessa on Mondoro, sen eteläpuolella Séno ja Sourou ja lännessä Gondo. Alueella viljellään hirssiä ja durraa sekä harjoitetaan karjanhoitoa. Maatalouskäyttö on viime vuosikymmeninä lisääntynyt voimakkaasti, ja savannin osuus pinta-alasta on laskenut kolmesta neljäsosasta puoleen.

## Lähteet
Aspartaattikarbamoyylitransferaasi

**Aspartaattikarbamoyylitransferaasi** eli **aspartaattitranskarbamoylaasi** on transferaaseihin kuuluva entsyymi. Entsyymi katalysoi karbamoyyliasparagiinihapon muodostumista asparagiinihaposta ja karbamoyylifosfaatista. Tämä reaktio on osa pyrimidiinien biosynteesiä ja aspartaattikarbamoyylitransferaasia esiintyy niin esi- kuin aitotumaisissakin soluissa. Aspartaattikarbamoyylitransferaasin EC-numero on EC 2.1.3.2.

## Rakenne ja toiminta

Aspartaattikarbamoyylitransferaasi on suhteellisen suurikokoinen proteiini ja esimerkiksi *[[Escherichia coli]]*-bakteerin entsyymin molekyylimassa on noin 310&nbsp;kDa. Entsyymi on dodekameeri ja koostuu 12 alayksiköstä. Entsyymissä on kaksi katalyyttisesti aktiivista yksikköä, jotka molemmat koostuvat kolmesta keskenään samanlaisesta alayksiköstä ja yhden trimeerin koko on noin 100&nbsp;kDa. Tämän lisäksi entsyymissä on kolme kahdesta alayksiköstä koostuvaa säätely-yksikköä. Säätely-yksiköt sitoutuvat myös sinkki-ioneihin.  

Aspartaattikarbamoyylitransferaasi on tyypillinen esimerkki allosteerisesti säädellystä entsyymistä. Entsyymillä on kaksi konformaatiota, jotka ovat katalyyttisesti aktiivinen R-konformaatio ja inaktiivinen T-konformaatio, jossa alayksiköt ovat hyvin lähellä toisiaan ja joko sitoutuu heikommin substraatteihinsa. Entsyymin substraattien asparagiinihapon ja karbamoyylifosfaatin sitoutuminen muuttaa konformaation T-konformaatiosta R-konformaatioksi ja reaktio etenee. R-konformaatiota stabiloi puriineihin kuuluva ATP-molekyyli sitoutumalla säätelykohtiin. Sen sijaan kaksi pyrimidiinijohdannaista CTP- ja UTP ovat aspartaattikarbamoyylitransferaasin allosteerisiä inhibiittoreita. Niiden sitoutuessa säätelyalayksiköihin muuttuu entsyymin konformaatio inaktiiviseksi T-konformaatioksi. Aspartaattikarbamoyylitransferaasilla on myös ei-allosteerisiä inhibiittoreita esimerkiksi N-(fosfonoasetyyli)asparagiinihappo, joka muistuttaa rakenteeltaan asparagiinihapon ja karbamoyylifosfaatin reaktiossa muodostuvaa välivaihetta. Tämä välivaihe muodostuu kun asparagiinihapon nukleofiilinen aminoryhmä reagoi karbamoyylifosfaatin elektrofiilisen karbonyyliryhmän kanssa. Muodostuva välivaihe hajoaa tuotteeksi ja fosfaatti-ioniksi.

## Lähteet
Cheektowaga

**Cheektowaga** on kunta Yhdysvaltojen osavaltiossa New Yorkissa. Vuoden 2010 väestönlaskennassa kunnassa oli 88&nbsp;226 asukasta. Erien piirikunnassa sijaitseva Cheektowaga on yksi Buffalon suurimmista esikaupunkialueista ja Buffalon kansainvälinen lentoasema sijaitsee siellä. Amerikanpuolalainen taidefestivaali järjestetään Cheektowagassa joka vuosi.

## Lähteet

## Aiheesta muualla
Petrignano

**Petrignano** on kylä Assisin kunnassa Perugian maakunnassa Umbriassa Keski-Italiassa. Se on 212 metrin korkeudessa merenpinnasta Chiasciojoen oikealla rannalla, noin kahdeksan kilometriä Assisista itään. Kylä on hallintotyypiltään frazione, ja Italian tilastokeskuksen ISTATin julkaisemassa vuoden 2001 väestönlaskentatilastossa siellä oli 2&nbsp;536 asukasta.

Petrignanossa on 1200-luvulla rakennettu linna.

Kylässä on Jarno Saarisen mukaan nimetty moottoripyöräkerho Moto Club Jarno Saarinen ja Jarno Saarisen puisto. Elokuussa 2016 puistossa paljastettiin Saarisen pronssinen patsas, samanlainen joka pystytettiin vuonna 2017 Barkerinpuistoon Saarisen kotikaupunkiin Turkuun.

## Lähteet
Zr. Ms. Karel Doorman (A833)

**Zr. Ms. Karel Doorman** (runkonumero A833) on Alankomaiden kuninkaallisen laivaston ja Saksan laivaston monitoiminen maihinnousutukialus. Aluksella korvattiin molemmat laivaston käytössä olleet tankkerit *[[Hr. Ms. Zuiderkruis (A832)]]* (romutettu helmikuussa 2014) ja *[[Hr. Ms. Amsterdam (A836)]]*, joka myytiin Perulle joulukuussa 2014.

Saksan puolustusministeri Ursula von der Leyen ja Alankomaiden puolustusministeri Jeanine Hennis-Plasschaert allekirjoittivat 4. helmikuuta 2016 sopimuksen aluksen yhteiskäytöstä. Sopimuksen mukaan Saksan laivasto voi käyttää alusta yhteistoiminnassa alankomaalaisten kanssa.

## Suunnittelu
Aluksella on kolme päätehtävää: merellä tapahtuvat täydennykset, materiaalikuljetukset ja olla helikopteritukikohtana. Merellä tapahtuvaa huoltotehtävää varten aluksella on kaksi tankonosturia merellä tapahtuvaa täydennystä varten ja varastoituna 7&nbsp;700 tonnia F76 meridieseliä ja 1&nbsp;000 tonnia F44  lentopolttoainetta.

Materiaalikuljetuksia varten aluksella on kaksi kilometriä kaistoja tela- ja pyöräajoneuvojen tai konttien kuljettamiseen. Ajoneuvoille varattu tila on kaikkiaan 1&nbsp;730 neliömetriä, 617 kaistametriä ja kattaa kaksi kantta eli sen korkaus on kuusi metriä. Pituudeltaan se on kaksikolmasosaa kokonaispituudesta. Helikopterikansi ja -hangaari mahdollistavat lisäksi noin 1300 kaistametriä. Kuromausta ja purkua varten aluksella on 100 tonnin ro-ro laskusilta, kaksi maihinnousualusta taaveteissa ja 40-tonnin nosturi. Nostureita on kaikkiaan viisi.

## Valmistus
Alus tilattiin  18. joulukuuta 2009 Damen Schelde Naval Shipbuildingilta. Pääosa työstä tehtiin Galatissa Romaniasta ja ainoastaan pieni osa Vlissingenissä. Köli laskettiin 7. kesäkuuta 2011 Galatissa. Aluksen 120 metriä pitkä keulaosa laskettiin vesille 30. huhtikuuta 2012, koska alusta ei kyetty pituuden vuoksi kokoamaan telakalla. Loppuosa valmistettiin telakalla sen jälkeen. Koko alus laskettiin vesille 17. lokakuuta 2012. Alus lähti 22. heinäkuuta 2013 Galatista hinattuna ja saapui 16. elokuuta 2013 Vlissingeniin viimeisteltäväksi. Alus kastettiin 8. maaliskuuta 2014 Vlissingenissa kumminaan Alankomaiden puolustusministeri Jeanine Hennis-Plasschaert.

Koeajojen jälkeen alus luovutettiin 4. syyskuuta 2014 puolustushallinnolle. Se piti ottaa palvelukseen 4. syyskuuta 2015, mutta palvelukseenotto siirtyi 24. huhtikuuta 2016 asti. Aluksen ensimmäisenä päällikkönä oli Peter van den Berg.

## Palvelus
Alus on palveluksessa.

## Lähteet
Paavo Väyrynen (laulaja)

**Paavo Väyrynen** (s. 1898 Keuruu) oli suomalainen arkkiveisujen julkaisija ja esittäjä. Hän esiintyi myös taiteilijanimellä ”Kilu-Kalle”. Väyrynen oli yksi aikakautensa tuotteliaimpia arkkiviisujen tekijöitä. Hänen sanoituksensa olivat yleensä kulkuri- ja rakkausteemaisia.

Väyrysen uran aktiivisin vaihe ajoittui ensimmäisen maailmansodan aikaan ja Suomen itsenäistymisen jälkeisiin kolmeen ensimmäiseen vuoteen. Keväällä 1917 Väyrynen joutui tekijänoikeuskiistaan J. Alfred Tannerin kanssa, koska Väyrynen oli julkaissut Tannerin lauluja omissa vihkoissaan ilman lupaa. Osa lauluista oli sellaisia, joita Tanner oli esittänyt vain iltamissa ja yleisötilaisuuksissa, eli Väyrynen oli luultavasti opetellut laulut korvakuulolta ja julkaissut myöhemmin painettuina. Tanner ja hänen lahtelainen kustantajansa August Kanerva pyysivät lehti-ilmoituksessa yleisöä ”karttamaan Paavo Väyrysen virheellisiä jäljennöksiä”.

Maaseudulla ahkerasti kiertänyt Väyrynen vaikutti sisällissodan aikana Helsingissä. Punakaartiin liittynyt Väyrynen joutui kaupungin valtauksen jälkeen Suomenlinnan vankileirille, jossa hän vietti lähes koko kesän 1918. Sodan jälkeen Vaasassa asuneen Väyrysen ura päättyi marraskuussa 1920, jolloin hän puukotti kimppuunsa käynyttä miestä ollessaan esiintymässä Karijoen työväentalolla. Hyökkääjiä oli useita, joista yksi sai iskuja Väyrysen puukosta ja kuoli. 

## Julkaisuja
*Wäyrynen, Paavo: Humoristisia lauluja. Otto Andersin’in kirjapaino, Pori 1920.
*Wäyrynen, Paavo: Iloisia lauluja. Otto Andersin’in kirjapaino, Pori 1917.

## Lähteet
Antti Savolainen

**Antti Savolainen** -nimisiä henkilöitä ovat:

* Antti Savolainen (1886–1947), suomalainen painija
* Antti Savolainen, suomalainen voimanostaja
* Antti Savolainen (s. 1939), suomalainen ravivalmentaja
* Antti Savolainen (s. 1988), suomalainen jääkiekkoilija
Charlie (täsmennyssivu)

**Charlie** voi tarkoittaa ainakin seuraavia:

*Charlie, englanninkielinen etunimi
*C-kirjain radioaakkosissa
*Charlie-komppania, Yhdysvaltain asevoimissa pataljoonan kolmas komppania (C-company / C-COY)
*”Charlie”, amerikkalaisten sotilaiden Vietnamin sodan aikana vihollisesta käyttämä nimitys
*Charlie-luokka, Nato-koodi Neuvostoliiton sukellusvenelaivaston Projekti 670 -luokan ydinsukellusveneille
Helsingin venemessut

**Helsingin venemessut** on vuosittain helmikuussa Helsingin Messukeskuksessa Helsingissä järjestettävä veneilyn, kalastuksen ja vesiurheilulajien kuluttajatapahtuma. Helsingin kansainväliset venemessut tunnetaan myös nimellä Vene Båt -messut. Tapahtuman järjestää Messukeskus Venealan Keskusliitto Finnboat ry:n toimeksiannosta. 

Helsingin venemessut on järjestetty ensimmäisen kerran Messukeskuksessa vuonna 1975. Tätä ennen Suomen Messut järjesti venenäyttelyitä Töölön kisahallissa, mutta kookkaiden veneiden kuljetus Helsingin keskusta-alueelle oli liikenteellisesti hankalaa. Logistisesti parempien tilojen hankkiminen olikin keskeinen peruste rakentaa Helsingin Messukeskus Itä-Pasilaan. Messukeskus avattiin 7. helmikuuta 1975 venemessujen yhteydessä. Avajaisvieraisiin kuului esimerkiksi presidentti Urho Kekkonen.

Helsingin venemessut on Pohjois-Euroopan suurimpia veneilyalan tapahtumia. Messuilla käy vuosittain 65&nbsp;000-70&nbsp;000 messuvierasta. Näytteilleasettajia oli vuonna 2019 runsaat 300 

## Lähteet

## Aiheesta muualla
* Helsingin venemessujen sivut (messukeskus.com)
*
*
*
*
Yé-yé

**Yé-yé** oli popmusiikin tyyli, joka syntyi Ranskassa, Italiassa, Espanjassa ja Portugalissa 1960-luvun alussa. Termi ”yé-yé” oli peräisin englanninkielisestä termistä ”Yeah! Yeah!”, jonka brittiläiset beatmusiikin yhtyeet kuten The Beatles popularisoivat. Yé-yé-tyyli laajeni maailmanlaajuisesti ranskalaisten laulaja-lauluntekijöiden kuten Serge Gainsbourgin ja Françoise Hardyn saaman suosion johdosta.

## Lähteet
Homborivuoret

**Homborivuoret** () ovat vuorijono Moptin alueen Douentzan piirin Homborin kunnassa Malissa. Ne sijaitsevat Bandiagaran–Homborin ylängön koillisreunalla ja rajoittuvat Gourman tasankoon.

Pystyreunaisista ja tasalakisista vuorista suurin on 1155 metriä korkea Homborivuori eli Hombori Tondo, joka on Malin korkein kohta. Toinen kuuluisa kalliomuodostelma on ylös kohotettua kättä muistuttava Main de Fatma eli ”Fatiman käsi”. 

Pinnanmuodostuksensa ansiosta Homborivuoret ovat säästyneet maanviljelyn ja karjanhoidon vaikutuksilta, ja niiden kasvi- ja eläinlajisto on poikkeuksellisen runsas. Vuoret ja niitä ympäröivät dogoni-, songhai- ja fulbekylät ovat suosittu matkailu- ja vuorikiipeilykohde. Matkailun lisääntymisen on pelätty vaarantavan alueen ympäristö- ja kulttuuriarvot.

## Lähteet

## Aiheesta muualla
* Project Hombori , 
* Salvador Campillo: Main de Fatma , ,
Ontro Virtanen

**Ontro Erland Virtanen** (17. heinäkuuta 1908 Helsinki – 22. heinäkuuta 1978 Helsinki) oli suomalainen SKDL:ään kuulunut poliitikko ja toimittaja. 

## Elämä ja ura
Suomen ja Itä-Saksan ystävyysseura Suomi–DDR-seura perustettiin Ontro Virtasen aloitteesta. Virtanen toimi seuran päätoimisena sihteerinä vuoteen 1973 asti, minkä johdosta Virtasesta muodostui Seppo Hentilän mukaan "eräänlainen Suomen ja DDR:n suhteiden ikoni". Virtanen oli n hallituksen jäsen ja toimi aktiivisesti myös Suomi–Neuvostoliitto-Seurassa.

Muun toiminnan ohella Virtanen vaikutti myös Työväen Urheiluliitossa. Vuonna 1928 hän kuului TUL:n kommunistiopposition nimittämään spartakiaditoimikuntaan, joka valmisteli joukkueen lähettämistä Moskovan spartakiadeihin. Kisamatka johti opposition erottamiseen TUL:sta, jonka jälkeen Virtanen toimi lyhytaikaiseksi jääneen Työläisurheilun Yhtenäisyyskomitean sihteerinä. Vuoden 1952 kesäolympialaisissa Virtanen toimi kisojen tiedoitustoimikunnassa TUL:n edustajana. Lisäksi Virtanen voitti TUL:n jääpallomestaruuden Helsingin Jyryn riveissä vuonna 1924.

Sota-aikana Virtanen oli leirillä Kangasjärven kylässä Itä-Karjalassa.

## Vakoilusyytökset
Alpo Rusin mukaan Ontro Virtanen toimi mitä ilmeisimmin Stasin agenttina peitenimellä "Otto". Tähän viittaa Ontro Virtasen nimen kirjaus Stasin operatiivisia avustajia koskevaan kortistoon vuonna 1978. Lisäksi DDR:n palkkalistalla olleelle Virtaselle myönnettiin samana vuonna valtion korkea kunniamerkki. Virtanen myös avusti Stasia Rostockissa järjestettyjen Itämeren viikkojen järjestelyissä. Messutilaisuuksia hyödynnettiin Seppo Hentilän mukaan eri tavoin DDR:n ja Stasin tarpeisiin.

Stasin arkistojen perusteella Otto-operaatio avattiin toukokuussa 1962. "Otto" oli Rusin mukaan alusta asti aktiivinen ja vuoti muun muassa neuvostovastaisia ilmiöitä sekä suomalaista politiikkaa koskevia asiakirjoja Stasille. Syksyllä 1977 "Otto" vuoti Suomen siviilipuolustussuunnitelman, mikä on Rusin mukaan osoitus "Oton" yhteyksistä sekä Suomen puolustus- että sisäministeriöön.

"Oton" operaatiokortti siirrettiin Stasin elektroniseen tietokantaan vuonna 1987, jolloin sitä ei edelleenkään oltu arkistoitu. Tästä Rusi on päätellyt operaation jatkuneen pitkälle 1980-luvulle. "Ottoa" koskevia papereita oli Rusin mukaan arkistoissa kymmenen työkansion eli 3000 sivun edestä. 

Rusin vakoilusyytösten on todettu perustuneen ajoittain huteriin näyttöihin, ja muun muassa valtiotieteiden tohtori Veli-Pekka Leppänen syytti Ontro Virtasen roolia avaavaa Rusin teosta *Tiitisen lista: Stasin vakoilu Suomessa 1960-1989* "pitkälti poliittiseksi kiistakirjoitukseksi".

## Lähteet
Töölön Ketterä

**Töölön Ketterä** on Helsingin Töölöstä kotoisin oleva grime-duo, joka on perustettu vuonna 2015. Yhtyeen muodostavat räppäri **Matti8** (Tuisku Hakoniemi) sekä vuodesta 2025 alkaen tuottaja–laulaja **ileevi**. Alkuperäinen tuottaja–laulaja oli **Handshaking** (Fedja Kamari).

## Ura
### Ennen vuotta 2025
Töölön Ketterän perustivat vuonna 2015 kaksi töölöläistä ystävystä ja kämppäkaverusta, räppäri Matti8 (Tuisku Hakoniemi) ja tuottaja–laulaja Handshaking (Fedja Kamari), joka vastasi biittien tekemisestä ja osassa kappaleista myös laulusta. Kaksikko teki ensimmäiset kappaleensa omakustanteina, mutta vuonna 2016 JVG:n perustama levy-yhtiö PME Records otti yhtyeen listalleen, ja PME Records julkaisi 22. huhtikuuta 2016 Töölön Ketterän ensimmäisen EP:n "Töölön Ketterä EP".

Seuraavaksi duo julkaisi heinäkuussa 2016 singlen "Kiska kiinni"/ "Broidi (mukana Sonny)". Single "Valitsemaanne numeroon" (mukana Vesta) julkaistiin tasan viisi kuukautta myöhemmin joulukuussa 2016 ja sen jälkeen single "Huolel" (mukana Kube) huhtikuussa 2017. Single "Kuplii" (mukana VG+) ilmestyi saman kuun lopulla.

Esikoisalbumi *[[Mylly (albumi)|Mylly]]* tuli julki maaliskuussa 2018 ja sai myönteiset arviot Rumbalta ja Soundilta.

Toinen EP "Ilmatila" julkaistiin helmikuussa 2019. 

### Vuodesta 2025 alkaen
Vuonna 2025 uusi tuottaja–laulaja ileevi korvasi alkuperäisen tuottajan duossa ja levy-yhtiöksi vaihtui Suomen Musiikki.

Joulukuussa Tavastia ilmoitti tulossa olevasta juhlakonsertista, jossa Matti8 esittää materiaalia sekä uuden että vanhan tuottajan kanssa.

## Diskografia
### Albumit
* 2018 – *[[Mylly (albumi)|Mylly]]*

### EP:t
* 2016 – "Töölön Ketterä EP"
* 2019 – "Ilmatila"

### Singlet
* 2016 - "Ludoo"
* 2016 – "Kiska kiinni / Broidi" (feat. Sonny)
* 2016 – "Valitsemaanne numeroon" (feat. Vesta)
* 2017 – "Huolel" (feat. Kube)
* 2017 – "Kuplii" (feat. VG+)
* 2017 – "Renegade Master"
* 2018 – "Anna mun elää"
* 2019 – "Erilainen luuranko"
* 2025 – "Ennallee"
* 2025 – "AIT" (feat. Celly)

## Lähteet